1 करोड़ से ज्यादा लोगों को लगी कोरोना वैक्सीन, भारत में सबसे तेज अभियान
देश में कोरोना वायरस के टीकारण का अभियान तेज गति से आगे बढ़ रहा है और केंद्रीय स्वास्थ्य मंत्री डॉ हर्षवर्धन ने बताया है कि भारत में अबतक 1 करोड़ से ज्यादा लोगों को को कोरोना वैक्सीन लग चुकी है।
नई दिल्ली: देश में कोरोना वायरस के टीकारण का अभियान तेज गति से आगे बढ़ रहा है और केंद्रीय स्वास्थ्य मंत्री डॉ हर्षवर्धन ने बताया है कि भारत में अबतक 1 करोड़ से ज्यादा लोगों को कोरोना वैक्सीन लग चुकी है। स्वास्थ्य मंत्री ने बताया कि अबतक कुल 1,01,88,007 लोगों को वैक्सीन का टीका लगाया जा चुका है। देश में कोरोना वैक्सीन के टीकाकरण अभियान की शुरुआत 16 जनवरी को हुई थी और भारत से पहले जिन देशों में वैक्सीनेशन शुरू हुआ था वहां भी अभी तक 1 करोड़ लोगों को टीका नहीं लग पाया है। 